**ПОЈЕДНОСТАВЉЕЊЕ ПОСТУПКА ПРОМЕНА ЛИЦЕНЦЕ**

**( ПРОМЕНА ПОДАТАКА У ЛИЦЕНЦНОМ ЛИСТУ)**

|  |  |
| --- | --- |
| **Назив административног поступка** | **Промена лиценце ( промена података у лиценцном листу)** |
| **Шифра поступка** | 04.05.0004 |
| **Регулаторно тело**  **(надлежно за спровођење препоруке)** | Министарство здравља  Лекарска комора |
| **Правни оквир којим је уређен административни поступак** | * Закон о здравственој заштити („Службени гласник РС”, број 25/19) * Закон о коморама здравствених радника („Сл. гласник РС“ бр. 107/05, 99/10, 70/17-УС) * Статут Лекарске коморе („Службени гласник РС”, бр.111/16, бр.68/08, бр. 14/10, бр.36/11, бр.43/11 и бр.22/12) |
| **Прописи које треба променити/донети/укинутида би се спровеле препоруке** | 1. Статут Лекарске коморе („Службени гласник РС”, бр.111/16, бр.68/08, бр. 14/10, бр.36/11, бр.43/11 и бр.22/12) |
| **Рок за спровођење препорука** | Други квартал 2021. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове подносиоцима захтева, на шта указује недовољна правна уређеност поступка што доприноси правној несигурности странака у поступку, непотребно документација, коју странка подноси, уз непоштовање обавезе прибављања података које издају други јавни органи, по службеној дужности. Посебан рок за доношење решења није прописан, услед чега се у поступку примењује општи рок, чија примена није адекватна. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Подносилац подносизахтев на обрасцу припремљеномод стране надлежног органа, али који не садржи све потребне информације потребне подносиоцу за припрему захтева и документације која се уз захтев подноси. Подносиоцима захтева није омогућено подношење захтева и издавање акта електронским путем. Такође, надлежни орган не објављује све релевантне податке из именика о члановима Коморе. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | 1 | | **Утврђивање правног основа и потребне документације** |  | | | | *Прописивање начина провере испуњености услова идокументације, која се доставља* | Х |  | 1 | | **Образац административног захтева** |  | | | | *Унапређење обрасца захтева* |  | Х |  | | **Подношење захтева** |  | | | | *Електронско подношење захтева и издавања акта* |  | Х |  | | **Евиденције** |  | | | | *Објављивање и ажурирање постојеће евиденције* | Х |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 2: Доказ о промени личних података (промена имена, презимена или пребивалишта)**   Наведени документи се потражују од подносиоца захтева као доказ о промени личних података.  Потребно је успоставити систем електронског прибављања података по службеној дужности, увидом у матичне књиге венчаних, односно уверења о промени имена и презимена, које води Министарство државне управе и локалне самоуправе путем информационог система еЗУП на порталу е-Управа, увидом у базу матичне књиге венчаних, односно уверења о промени презимена.  Предлаже се прибављање података од стране Министарства државне управе и локалне самоуправе, по службеној дужности које је могуће спровести на један од следећих начина, зависно од тренутне доступности потребних података:  1. Путем Информационог система за размену података из регистара преко Сервисне магистрале органа;  2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем.  Како би се ово омогућило, у обрасцу захтева је потребно затражити од подносиоца неопходне информације (име и презиме, ЈМБГ).  Пре измене прописа, орган ће без одлагања приступити примени ЗОУП-а и размени података по службеној дужности.  **За примену ове препоруке потребна је измена Статута Лекарске коморе Србије („Службени гласник РС“ бр.111/06, 68/08, 14/2010, 36/11 Одлука УС, 43/11, 22/2012 и 70/17 - одлука УС)**  **РАДНА ГРУПА ЈЕ САГЛАСНА СА ПРЕПОРУКОМ**   * 1. **Утврђивање правног основа и потребне документације**   **Прописивање начина провере испуњености услова и документације, која се доставља**  Члан 10. Закона о коморама здравствених радника прописује да се у именику чланова коморе води посебна евиденција о члановима коморе који су приправници, специјализанти, специјалисти или који имају ужу специјалност.  Како би се обезбедила потпуна правна сигурност странака у поступку, прецизнији и јаснији поступак, као и лакше и транспарентније поступање, предлаже се детаљније прописивање поступка променеподака у лиценцном листу, зависно од врсте измена које се траже и то тако што ће се прецизирати да је:  Лекар је обавезан да промени лиценцни лист ако унутар важења лиценце:  - промени име или презиме;  - заврши специјализацију или субспецијализацију;  - стекне звање примаријуса, доцента, магистра или доктора наука, професора;  - промени место сталног боравка у други регион при чему добија нови број лиценце.  Надлежни орган по службеној дужности проверава промене личних податка и промене пребивалишта, док промену осталих чињеница доказује лекар.  **За примену ове препоруке, потребно је изменити и допунити Статута Лекарске коморе(„Службени гласник РС“ бр.111/06, 68/2008, 14/10, 36/11 Одлука УС, 43/11, 22/12 и 70/17 - одлука УС).**     * 1. **Образац за административног захтева**   **Унапређење обрасца захтева**  Захтев се подноси на обрасцу припремљеном од стране надлежног органа, али који не садржи све потребне информације потребне подносиоцу за припрему захтева и документацији која се уз захтев подноси. Образац се подноси лично. редлаже се унапређење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то: ЈМБГ подносиоца ради прибављања податка промени личних података.  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке потребна је измена Статута Лекарске коморе Србије („Службени гласник РС“ бр.111/06, 68/08, 14/10, 36/11 Одлука УС, 43/11, 22/12 и 70/17 - одлука УС)**  **РАДНА ГРУПА ЈЕ САГЛАСНА СА ПРЕПОРУКОМ**   * 1. **Електронско подношење захтева и издавање акта**   Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  Електронско подношење захтева и достављање акта надлежног органа подносиоцу захтева ће омогућити уштеде у погледу времена и трошкова.  **За примену ове препоруке, није потребна измена прописа.**  **РАДНА ГРУПА ЈЕ НАЧЕЛНО САГЛАСНА СА ПРЕПОРУКОМ АЛИ ЈЕ ПОТРЕБНА САГЛАСНОСТ РУКОВОДИОЦА.**  **3.5 Вођење јавно доступног регистра**  Објављивање и ажурирање постојеће евиденције  Надлежни орган води евиденцију чланова која је објављена на интернет страници Лекарске коморе. Објављена евиденција садржи информације о члановима, идентификационим бројевима уписа у именик, броју и датуму издавања лиценце и специјализацији члана. Претрагом објављене евиденције може се утврдити да евиденција садржи углавном податке о члановима који поседују лиценцу.  Предлаже се да се пропише обавеза Коморе да све податке из именика издатих, обновљених и одузетих лиценци чланова Коморе учини јавно доступним на званичној интернет страници коморе, осим података чије објављивање није у складу са Законом о заштити података о личности. Такође, предлаже се прописивање обавезе Лекарске коморе да, у року од 2 радна дана од издавања, обнове или одузимања лиценце, објави податке о издавању, обнови или одузимању лиценце на званичној интернет страници Коморе.  Ова препорука ће омогућити другим органима олакшано прибављање података по службеној дужности, али и транспарентност података о члановима Лекарске коморе који поседују лиценцу или им је лиценца одузета, за ширу јавност.  **За примену ове препоруке потребна је измена Статута Лекарске коморе Србије („Службени гласник РС“ бр.111/06, 68/08, 14/10, 36/11 Одлука УС, 43/11, 22/12 и 70/17 - одлука УС)**  **РАДНА ГРУПА ЈЕ САГЛАСНА СА ПРЕПОРУКОМ.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Нацрт**  **Одлука о изменама и допунама Статута Лекарске коморе**  Члан 1.  У Статуту Лекарске коморе Србије („Службени гласник РС“ бр.111/06, 68/08, 14/10, 36/11 Одлука УС, 43/11, 22/12 и 70/17 - одлука УС) у члану 71. став 3. мења се и гласи:  „Комора по службеној дужности проверава промене личних податка и промене пребивалишта, док промену осталих чињеница доказује лекар.“  После става 3. додаје се став 4. који гласи:  „Захтев из става 2. овог члана прописан је статутом и чини његов саставни део.“  Члан 2.  У члану 78. после става 3. додају се нови ст. 4. и 5. који гласе:  „Сви подаци из именика чланова коморе, укључујући и податке о издатим, обновљеним и одузетим лиценцама су јавно доступни на званичној интернет страници коморе, осим података чије објављивање није у складу са законом о заштити података о личности.  Податке из става 4. овог члана, комора објављују на својој званичној интернет страници у року од 2 радна дана од издавања решења за упис, односно измену података у именик коморе.“  Члан 3.  Ова одлука ступа на снагу осмог дана од дана објављивања у Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Преглед одредби Статута Лекарске коморе које се мењају  4. ПРОМЕНА ЛИЦЕНЦНОГ ЛИСТА  Члан 71.  Лекар је обавезан да промени лиценцни лист ако унутар важења лиценце:  – промени име или презиме;  – заврши специјализацију или субспецијализацију;  – стекне звање примаријуса, доцента, магистра или доктора наука;  – промени место сталног боравка у други регион при чему добија нови број лиценце.  Лекар је дужан да у року од 30 дана од настанка промена поднесе захтев за промену лиценцног листа.  ~~Лекар је обавезан да приложи документ као доказ о насталим променама и копију уплатнице о плаћеној накнади за промену лиценцног листа.~~  КОМОРА ПО СЛУЖБЕНОЈ ДУЖНОСТИ ПРОВЕРАВА ПРОМЕНЕ ЛИЧНИХ ПОДАТКА И ПРОМЕНЕ ПРЕБИВАЛИШТА, ДОК ПРОМЕНУ ОСТАЛИХ ЧИЊЕНИЦА ДОКАЗУЈЕ ЛЕКАР.  ЗАХТЕВ ИЗ СТАВА 2. ОВОГ ЧЛАНА ПРОПИСАН ЈЕ СТАТУТОМ И ЧИНИ ЊЕГОВ САСТАВНИ ДЕО.  **Преглед одредби статута Лекарске коморе које се допуњују**  Члан 78.  Уз евиденциони лист из члана 65. овог статута регионалне коморе воде и помоћне листове са осталим подацима о члановима.  Регионалне коморе дужне су да воде и евиденцију следећих података:  – подаци о упису и испису из Именика Коморе;  – подаци о издавању, продужавању и одузимању Лиценце;  – подаци о изреченим дисциплинским мерама члановима Коморе у првостепеном поступку;  – подаци о накнадама за упис у Именик и накнадама о месечној чланарини.  Комора је дужна да води и евиденцију следећих података:  – подаци о изреченим дисциплинским мерама члановима Коморе у другостепеном поступку;  – подаци о накнадама за издавање Лиценце.  СВИ ПОДАЦИ ИЗ ИМЕНИКА ЧЛАНОВА КОМОРЕ, УКЉУЧУЈУЋИ И ПОДАТКЕ О ИЗДАТИМ, ОБНОВЉЕНИМ И ОДУЗЕТИМ ЛИЦЕНЦАМА СУ ЈАВНО ДОСТУПНИ НА ЗВАНИЧНОЈ ИНТЕРНЕТ СТРАНИЦИ КОМОРЕ, ОСИМ ПОДАТАКА ЧИЈЕ ОБЈАВЉИВАЊЕ НИЈЕ У СКЛАДУ СА ЗАКОНОМ О ЗАШТИТИ ПОДАТАКА О ЛИЧНОСТИ.  ПОДАТКЕ ИЗ СТАВА 4. ОВОГ ЧЛАНА, КОМОРА ОБЈАВЉУЈУ НА СВОЈОЈ ЗВАНИЧНОЈ ИНТЕРНЕТ СТРАНИЦИ У РОКУ ОД 2 РАДНА ДАНА ОД ИЗДАВАЊА РЕШЕЊА ЗА УПИС, ОДНОСНО ИЗМЕНУ ПОДАТАКА У ИМЕНИК КОМОРЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет 790 захтева за Промена лиценце (промена података у лиценцном листу).  Директан утрошак спровођења овог поступка за привредне субекте на годишњем нивоу износио је 1.353.339,98 РСД, што је еквивалентно износу од 11.127,44 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 349.443,06 РСД или 2.873,19 ЕУР.  Ове уштеде износе 25,82% укупних директних трошкова привредних субјеката у поступку. | |